ഗുലാബിന് പിന്നാലെ ഷഹിന് ചുഴലിക്കാറ്റ് മുന്നറിയിപ്പുമായി കേന്ദ്ര കാലാവസ്ഥ വിഭാഗം നൃൂഡല്ഹി: ഗുലാബിന് ശേഷം മറ്റൊരു ചുഴലിക്കാറ്റ് കൂടി വരുന്നുവെന്ന് കേന്ദ്ര കാലാവസ്ഥാ മുന്നറിയിപ്പ്. അടുത്ത 24 മണിക്കൂറിനുളളില് ചുഴലിക്കാറ്റ് രൂപപ്പെടാന് സാധ്യതയുണ്ടെന്നാണ് ഇന്ത്യന് കാലാവസ്ഥാ വകുപ്പ് മുന്നറിയിപ്പ് നല്കിയത്. ഷഹീന് എന്നാണ് ചുഴലിക്കാറ്റിന്റെ പേര്. ഗുലാബ് മൂലം ഉണ്ടായ ന്യൂനമര്ദ്ദം ഇപ്പോള് ഗുജറാത്ത് തീരത്ത് എത്തി. ഇനി ഇത് വടക്കുകിഴക്കന് അറബിക്കടലില് നൃൂനനമര്ദ്ദമായി മാറും. ഗുജറാത്ത്മഹാരാഷ്ട്ര തീരങ്ങളിലേക്ക് മത്സ്യത്തൊഴിലാളികള് മൂന്ന് ദിവസത്തേക്ക് മത്സ്യബന്ധനത്തിന് പോകരുതെന്ന് മുന്നറിയിപ്പുണ്ട്. ഖത്തറാണ് പുതിയ ചുഴലിക്കാറ്റിന് ഷഹീന് എന്ന പേര് നിര്ദേശിച്ചിട്ടുള്ളത്. ഗുജറാത്ത് മുഖ്യമന്ത്രി ഭൂപേന്ദ്ര പട്ടേലിന്റെ നേതൃത്വത്തില് ഉന്നത ഉദ്യോഗസ്ഥരും എന്ഡിആര്എഫ് ഉദ്യോഗസ്ഥരുമായി സ്ഥിതിഗതികള് അവലോകനം ചെയ്തു. ചുഴലിക്കാറ്റ് കണക്കിലെടുത്ത് സംസ്ഥാനത്തെ 17 ജില്ലകളില് 18 എന്ഡിആര്എഫ് ടീമുകളെ വിന്യസിച്ചിട്ടുണ്ട്.